Só lyk jongste Covid-19-statistiekeArgieffoto bloot ter illustrasie. (Foto: Unsplash) Minstens 12 996 mense in Suid-Afrika het nou Covid-19 onder lede nadat nóg 1 393 nuwe virusgevalle Woensdag aangemeld is. Die jongste styging verteenwoordig ŉ positiwiteitskoers van 5,7%. Die algehele sterftesyfer staan nou op 99 899 nadat nog ses Covid-19-verwante sterftes deur die departement van gesondheid aangemeld is. Geen sterftes is egter in die afgelope 24 tot 48 aangeteken nie. Die meeste nuwe gevalle is in Gauteng (34%) aangemeld, gevolg deur die Wes-Kaap (25%), KwaZulu-Natal (22%), Oos-Kaap (5%), Vrystaat, Limpopo, Mpumalanga en Noordwes (3% elk) en die Noord-Kaap (1%). Minstens 1 980 pasiënte word nou vir Covid-19 in die hospitaal behandel nadat nog 41 mense Woensdag opgeneem is. Volgens die Nasionale Instituut vir Oordraagbare Siektes (Nios) se statistieke het altesame 3 707 089 mense in Suid-Afrika al die virus opgedoen, van wie 96,9% reeds herstel het. Daar is altesame al 23 643 793 Covid-19-toetse gedoen, waarvan 24 453 Woensdag gedoen is. Volgens die departement van gesondheid is altesame 89 136 dosisse van die entstof sedert die vorige verslag toegedien, terwyl 33 201 427 dosisse sedert die aanvang van die land se inentingsprogram toegedien is.